kardosdrur/scandi-wiki huggingface dataset:
Guillermo Lasso

Guillermo Alberto Santiago Lasso Mendoza (født den 16. november 1955) er en ecuadoriansk forretningsmand og politiker der var været præsident i Ecuador fra 2021.

Han var kandidat til præsidentvalget i 2021, hvor han i valgets sidste valgrunde vandt over modkandidaten Andrés Arauz. Han stillede også op til præsidentvalgene i 2013 og 2017.

Lasso har tidligere kortvarigt været "superøkonomiminister" under præsident Jamil Mahuad i 1999 og var guvernør i provinsen Guayas fra 1998 til 1999.

Referencer 

Ecuadors præsidenter
Politikere fra Ecuador
Nuværende statsoverhoveder
Afløsningsord

Et afløsningord eller afløserord er et ord der anvendes i stedet for et fremmedord.

For dansk skabte H.C.  Ørsted i 1800-tallet en større mængde afløsningsord for græske og latinske fremmeord, 
mange som har overlevet til i dag, herunder ilt og brint.
Forfatteren Knud Hjortø skabte sin Afløsningsordbog, som blev udgivet i 1933.
Han forslog bilport i stedet for garage, jegdyrker i stedet for egoist.

I Norden arbejder de nordiske sprogråd sammen om skabelse af afløsningsord. 
Nordiske Sprogsekretariat blev oprettet i 1978 og har siden behandlet forslag til afløsningsord, 
blandt andet drageflyvning i stedet for fremmedordet hanggliding.

Henvisninger 

Etymologi
Ordtyper
Sprog
Gashi (flod)

Gashi (  ) er en 27 kilometer lang flod beliggende i Tropojë, det nordlige Albanien . Det er et naturreservat, der spænder over et område på 30 km². Naturreservatet er en del af det europæiske grønne bælte og er en del af UNESCO verdensarvstedet i de oprindelige bøgeskove i Karpaterne og andre regioner i Europa . 

Floden ligger i den østlige del af de albanske alper i en højde af 2.175 over havets overflade. Den kommer fra Dobërdol Passet 2.238 moh. og løber mellem adskillige toppe inklusive Trekufiri (2.354 moh.) i nord, Maja Bogiçaj (2.405 moh.) i den nordøstlige og Maja e Shpatit (2.199 moh.) i nordvest. De forskellige vandløb, der først flyder mod nord og nordvest, smelter sammen i græsgangene ved Dobërdol i nordvest og forlader bassinet mod vest. Få kilometer længere fremme skifter floden kurs mod syd. Den passerer Maja e Shkëlzenit (2.405 moh.) på den vestlige side. Længere mod syd passerer floden gennem en smal kløft og dal til Tropoja-bassinet, hvor floden nedenfor løber ud i Valbonë-floden .

Klimaet er subarktisk og oceanisk, med kølige somre og generelt kolde vintre. Størstedelen af regionens området er skovdækket. Regionen falder inden for blandede skove på Balkan og Dinariske bjerge blandede skove terrestrisk økoregion af det palearktiske tempererede bredbladede og blandede skovbiom . Floddalen er især kendt for mangfoldigheden af flora og fauna og er omgivet af sumpe og kanaler, der dræner hele det lokale bassin, såsom regionen Malësia e Gashit inden for de albanske alper i Adriaterhavet.

På grund af kombinationen af sydlig geografisk bredde og stor højdevariation er der en forskelligartet flora, præget af flere endemiske arter. Skovene er vært for flere planter såsom bøg, silkefyr, slangebarkfyr, rødgran og ædelgran . Faunaen er repræsenteret af 64 arter af pattedyr, bl.a den brune bjørn, ulv, gemse, los, rådyr, vildsvin, tjur, kongeørn, odder og 14 arter af padder.

Kilder og henvisninger 

Verdensarvsområder i Albanien
Floder i Albanien
Michael Broberg Palmgren

Michael Broberg Palmgren R. (født 17. juli 1957) er en dansk plantebiolog og professor på Det Natur- og Biovidenskabelige Fakultet på Københavns Universitet. Han har hovedsageligt forsket i de molekylære processer der styrer transporten af næringsstoffer fra jorden ind i planternes rødder og derfra videre rundt i planten, med særlig ekspertise indenfor studiet af ionpumper.

Uddannelse og karriere 
Palmgren blev uddannet som biolog med speciale i planters molekylærbiologi på Københavns Universitet i 1987, og læste herefter en ph.d. i planters biokemi på Lunds Universitet, som han færdiggjorde i 1990. Han blev dr.scient. i 2003 med en disputats om planters ionpumper.

Han var EMBO Long Term Fellow på European Molecular Biology Laboratory (Heidelberg) og Københavns Universitet i perioden 1991-1992. Han blev adjunkt på Institut for Plantebiologi, Den Kgl. Veterinær- og Landbohøjskole i 1993 og lektor på Molekylærbiologisk Institut på Københavns Universitet i 1995. I 1998 blev han udnævnt som professor i helplantefysiologi ved Den Kgl. Veterinær- og Landbohøjskole, der i dag er lagt ind under Københavns Universitet.

Fra 2020 er han leder af centeret ’NovoCrops: Accelerated domestication of resilient climate-change friendly plant species’.

Han har udgivet over 150 videnskabelige artikler og har et h-index på over 60.

Hæder 
Priser
2005: Lifelong right to inhabit the Knud Sand Honorary Residence, Videnskabernes Selskab
2012: Best Teacher of the Year, Faculty of Life Sciences 2012 (’Den gyldne Tyr’)
2016: Communicator of the Year 2015, University of Copenhagen-PLEN
2016: Ridder af Dannebrog
2017: Scandinavian Plant Physiology Society (SPPS) Award

Videnskabsakademier
Videnskabernes Selskab
Akademiet for de Tekniske Videnskaber

Referencer 

Alumni fra Københavns Universitet
Professorer fra Den Kongelige Veterinær- og Landbohøjskole
Professorer fra Københavns Universitet
Medlemmer af Videnskabernes Selskab
Medlemmer af Akademiet for de Tekniske Videnskaber
Riddere af Dannebrog
Hello Neighbor

Hello Neighbor er et videospil fra 2017. Som er skabt af Dynamic Pixels. Spillet kan spilles på Android, IOS, PlayStation 4, Xbox One Og Windows.

Eksterne henvisninger 

 

Computerspil fra 2017
Windows-spil
PlayStation 4-spil
Android-spil
IOS-spil
Xbox One-spil
Tom Bombadils Eventyr

Tom Bombadils eventyr er en digtsamling fra 1962 af J. R. R. Tolkien. Bogen indeholder 16 digte, hvoraf to handler om  Tom Bombadil, en karakter stødt på af Frodo Baggins i Ringenes Herre. Resten af digtene er et udvalg af  vers og eventyrrim. Tre af digtene vises også i Ringenes Herre.

Kilder og henvisninger

Personer i Ringenes Herre
Ballonraket

En ballonraket er en ballon som er fastspændt til et sugerør med tape, hvor sugerøret har en snor igennem, fastspændt mellem to objekter (for eksempel to stole). Derefter fjern den klemmen som holder luften i ballonen og den vil derfor flyver af sted. Det bliver brugt som et forsøget hvorpå man simulere en raket. Forsøget finder normalt sted i 3. klasse til 10. klasse i fag som fysik/kemi.

Referencer 

Legetøj
Luftballoner
Ulrich Larsen

Ulrich 'The Mole' Løvenskjold Larsen (Født 14. september 1976, Vestsjælland) er en dansk kok, som over 10 år infiltrerede Nordkorea under falsk dække som tilhænger af det Nordkoreanske styre, der er blevet videreformidlet i dokumentarfilmen Muldvarpen - Undercover i Nordkorea, som blev instrueret af Mads Brügger. Her vises det hvordan Larsen gennem 10 år steg i graderne indenfor The Danish North Korean Friendship Association og endte op i inderkredsen af den internationale venskabsorganisation Korean Friendship Association (KFA), hvor Larsen vandt sig tillid hos nogle af Nordkoreas mest indflydelsesrige støtter i vesten. I dokumentarfilmen Muldvarpen - Undercover i Nordkorea viser Larsen sit liv som Muldvarp, sine rejser til Nordkorea og sine ture rundt i hele verden til møder med ulovlige nordkoreanske forretningsfolk. Ulrich Larsen blev indblandet i illegale handelsprojekter som involverede missiler, et bredt udvalg af våben, samt eksport af metamfetamin ud af Nordkorea.

Hans handelsrejser blev dokumenteret og afsløret, da dokumentaren blev offentliggjort i 2020. Dokumentaren udkom i Danmark, Sverige, Norge og Storbritannien den 11. oktober 2020 og er tilrettelagt og instrueret af den danske journalist og dokumentarisk, Mads Brügger. Dokumentaren modtog prisen for "bedste dokumentar" til Den danske Robert Uddeling. Desuden har dokumentarfilmen og det efterretningsarbejde som Ulrich udførte vagt interesse fra FN-rådet.

Ulrichs fortælling i dokumentaren 
I dokumentaren følges Ulrichs rejse som familiefar, og de trin Ulrich Larsen tager fra han først infiltrerer Den Nordkoreanske Venskabsforening til derefter, som mulvarp, at indlede en tæt relation med den internationale venskabsforenings (KFA) formand, Alejandro Cao de Benós. Undervejs rejser Ulrich, og hans partner Jim Latrache-Qvortrup, til Nordkorea, Uganda og Norge for at forhandle med Nordkoreanerne om våben og stoffer, for at afsløre regimets metoder til at omgå vestens internationale sanktioner. Iført overvågningsudstyr og med årevis af tillidsopbygning afslører Ulrich ved hjælp af skjulte optagelser af forhandlingerne med regimets repræsentanter, at Nordkorea ignorerer De Forenede Nationers (FNs) sanktioner for at skaffe olie og penge. Dokumentaren viser den uforudsete afsløring af Ulrichs sande identitet over for Alejandro Cao de Benós, og dermed hans tillidsbrud med det Nordkoreanske styre, og også overfor Ulrichs intetanende hustru, for hvem dobbeltlivet kommer som en chokerende nyhed. Dokumentaren har fået kritik for at dokumentere Nordkoreas rædselsregime satirisk, strække dokumentargenren til det yderste og arbejde inden for genren ’sindssyg’.

Livet efter dokumentaren 
Siden dokumentarfilmen blev udgivet er Larsen begyndt som foredragsholder hvor han fortæller om sine unikke oplevelser fra sine 10 år som muldvarp under jorden.

Referencer 

Personer fra Danmark
Vuelta a Colombia 2021

Vuelta a Colombia 2021 er den 71. udgave af det colombianske etapeløb Vuelta a Colombia. Løbet er en del af UCI America Tour 2021, og bliver kørt mellem 16. og 25. april 2021.

Hold og ryttere

Etaperne

Prolog

1. etape

2. etape

3. etape

4. etape

5. etape

6. etape

7. etape

8. etape

9. etape

Samlet resultat

Eksterne henvisninger 

Cykelløb i 2021
2021
Valbona (flod)

Valbona () er en flod i det nordlige Albanien. Den er stadig relativt uberørt og en af de reneste i landet. Dens kilde er i Prokletijebjergene, nær grænsen til Montenegro.

Valbonë strømmer hovedsageligt mod øst gennem kommunen Margegaj (bjerglandsbyer Valbonë, Dragobi og Shoshan) og drejer derefter sydpå langs Bajram Curri og fortsætter sydvest indtil denm løber ud i floden Drin nær Fierzë . Det er en af de reneste floder i landet. Floden begynder i og flyder gennem Valbonë-dalen. Der er planlagt flere vandkraftværker i Valbonëdalen(2016).

Kilder og henvisninger 

Floder i Albanien
Troels Lund (tv-instruktør)

Troels Lund (født Troels Lund Christensen; 20. august 1974) er en dansk tv-instruktør. Han har instrueret adskillige udgaver af Eurovision Song Contest, Dansk Melodi Grand Prix og X Factor.

Liv og karriere 

Troels Lund har instrueret adskillige sæsoner af X Factor, herunder 2011-finalen, som fandt sted i Parken, og som blandt andet rummede to optrædener af Take That. Publikum bestod af mere end 40.000 mennesker, og det var på dette tidspunkt den største X Factor-finale noget sted i verden.

I 2014, da Eurovision Song Contest fandt sted i Danmark, var Lund multikamerainstruktør på showet, og han scriptede alle optrædener. Hans arbejde for Eurovision Song Contest har også bestået af at instruere showet i Kiev i 2017, hvor Lund også scriptede alle optrædener , og showet i Portugal i 2018, hvor han var senior-multikamerainstruktør.

I Danmark har Lund instrueret Dansk Melodi Grand Prix. Desuden har han instrueret P3 Guld, den årlige musikprisuddeling, som produceres og sendes af DR samt det årlige sportsgallashow Sport, som også produceres og sendes af DR.

Udvalgte produktioner 

 Dansk Melodi Grand Prix (2012, 2013, 2016, 2017, 2018, 2019, 2020)
 Sport (DR) (2009-2019)
 Eurovision Song Contest (Danmark 2014, Kiev 2017, Portugal 2018)
 BLAST Pro (2018)
 P3 Guld (DR) (2016, 2017)
 Toppen af Poppen (2015)
 Kongerigets klogeste (2015)
 Versus (2015)
 The Hit (2014)
 X Factor (2010-2013)
 Skjulte Stjerner (2011)

Referencer

Eksterne links 
 Official website of Troels Lund
 

Tv-producere fra Danmark
Tropical house

Tropical house (også kendt som Trop house og Sommerhouse) er en stilart af house som opstod i de tidlige 2010'er, hvor det udviklede på den etableret deephouse-lyd. Det har en lysere og mere afslappet lyd, og sætter ud til at skabe sommerlige eller strandlige atmosfærer. Tropical house-kunstnere bruger ofte organiske instrumenter (hvorvidt de er optaget, samplet eller bare synthesizere sat til at lyde organisk) såsom trompeter, marimbaer, panfløjter, saxofoner, adskillige percussive instrumenter, guitarer (ofte palmedæmpet), osv.

Thomas Jack skabte begrebet. I et interview med Thissongissick, påstår Thomas at genren var i første omgang ment som en joke, men han besluttede at holde fast ved det. Siden da har andre kunstnere matchede denne stilart i deres egne udgivelser af tropical house-musik, og genren har vokset sig større og spredt til et breder publikum omkring verdenen igennem adskillige elektroniske afsætningsmuligheder.

Referencer 

Musikgenrer
Jerome Bruner

Jerome Seymour Bruner (født 1. oktober 1915, død 5. juni 2016) var en amerikansk forsker og psykolog. Han har især beskæftiget sig med områder som kognitiv psykologi, uddannelse og læringsteorier i pædagogisk psykologi. Han stod blandt andet for en socialkonstruktivistisk tilgang i bogen Mening i handling.

Bøger 
 Bruner, Jerome (1986): Actual Minds, Possible Worlds,Harvard University Press, 1986.
 Bruner, Jerome (1990): Acts of Meaning, Harvard University Press, 1990.
 Bruner, Jerome (1999): Mening i handling. Klim
 Bruner, Jerome (2014): Uddannelseskulturen. Gyldendal

Referencer 

Psykologer fra USA
Maja Jezercë

Jezercabjerget () er den højeste top i de dinariske alper, er med en højde på 2.694 moh.den næsthøjeste i Albanien og den sjette højeste på Balkan. Det er den 28. mest fremtrædende bjergtop i Europa og betragtes som en af de hårdeste og farligste stigninger i de albanske alper.

Maja Jezercë ligger i Prokletije, som er kendt for flere små gletsjere og er blandt de sydligste ismasser i Europa  efter Snezhnika- gletsjeren (breddegrad 41 ° 46′09 ″ N)   og Banski Suhodol-gletsjeren i Pirinbjergene i Bulgarien. Bortset fra visse områder nord for toppen er kalkstensbjergmassivet en del af Nationalparkerne Theth og Valbonëdalen. Det kan bestiges fra nord; de fleste klatrere kommer fra Gusinje i Montenegro såvel som fra Theth . 

Toppen er 5 kilometer fra grænsen til Montenegro, mellem dalene til floderne i Valbonë mod øst og Shala mod vest. Hele området mellem Valbonë, Shala, Ropojana og Maja Roshit (2.522 moh.) er kendt som Jezercë, foruden toppen, Jezercës grænser op til andre toppe såsom Maja e Popljuces (2.569 moh.) og Maja e Alisë (2.471 moh.) i vest, Maja Rrogamit (2.4678 moh.) mod øst, Maja Kolajet (2.498 moh.) , Maja Malësores (2.490 moh.) , Maja Bojs (2.461 moh.) i nordvest, Maja Kokervhake (2.508 moh.) og Maja Etheve (2.393 moh.) i nord.

Navnet 
Maja Jezercë er det albanske navn, der stammer fra den nordlige dialekt af Albanien, sandsynligvis mere specifikt fra den nordlige dialekt af Tropoja wikt: jezer ("tåge") og det albanske ord maja ("top" eller "peak"), hvilket betyder 'tågetoppen'. På slaviske sprog, herunder serbokroatisk og bulgarsk, betyder  Jezerski Vrh "Søtop". Toponymet henviser til cirque-søerne i den nedre del af Buni i Jezercës på den nordlige side af bjerget. Under den kommunistiske æra i Albanien fik det navnet Maja e Rinisë (Ungdommens Bjerg), men det blev ikke hængende.

Topologi 

Jezerca er en stor stenet top af dolomitisk kalksten, næsten uden vegetation. Nord, øst og vest for bjergtoppen findes store cirquedale fra istiderne, hvor gletschere var mere omfattende end i dag. I dag kaldes den nordlige cirque Buni i Jezercës og ligger i en højde op til 1.980 moh.

Galleri

Kilder og henvisninger 

 arkiveret side fra SummitPost.org
 Bericht von einer Ersteigung mit hilfreichen Informationen
 Balkan Natural Adventure 

Bjerge i Albanien
Tidsskrift for Universiteternes Efter- og Videreuddannelse

Tidsskrift for Universiteternes Efter- og Videreuddannelse (UNEV) var et kortlivet akademisk tidsskrift, der udgav artikler fra 2003 til 2006.
Redaktør var Lillian Buus. Det blev fortsat som Tidsskriftet Læring og Medier (LOM).
Artiklerne blev hovedsagligt udgivet på dansk, med en engelsk artikel som undtagelse.
Blandt bidragyderne til tidsskriftet var Jens Dørup og Bente Maegaard.
E-læring var et emnerne der blev belyst i tidsskriftets artikler.

UNEV's artikler er nu tilgængelige fra tidsskrift.dk.

Henvisninger 

Humanistiske tidsskrifter
Etableret i 2013
Ophørt i 2016
Natura 2000-område nr. 167 Skove ved Vemmetofte

Natura 2000-område nr. 167 Skovene ved Vemmetofte  er et Natura 2000-område der består af habitatområde  nr. H144 og fuglebeskyttelsesområde F92 har et areal på  18,80 km².  Hovedparten af Natura 2000-området består af skovene omkring Vemmetofte Kloster ved Fakse og en smal stribe skov langs kysten til Fakse Bugt.

Beskrivelse
Det er primært  gammel løvskov, der rummer mange forskellige skovnaturtyper og mange gamle træer, især i dyrehaven og i Strandskoven. Uden for skovene findes landbrugsjord, ferske enge, vandhuller og mindre vandløb. Området er udpeget især på grund af billearten eremit. Habitatområdet for billearten eremit udgør 162 ha af det samlede område, og findes i den gamle dyrehave ved Vemmetofte Kloster samt i kyststriben. Eremitten er afhængig af gamle løvtræer i et lysåbent skovmiljø, hvor den lever i nedbrudt træmasse (tørvesmuld) i træernes hulheder. Især i døende, men også i døde træer. Området rummer også skovnaturtyper og den skovtilknyttede fugleart hvepsevåge. 1.201 ha. eller 64 % af området er skove, næsten alt sammen fredskov.

Natura 2000-området ligger   i Vandområdedistrikt II Sjælland  i vandplanomåde 2.6 Østersøen.  i  Faxe Kommune.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 
 Basisanalysen 2016-21       
Natura 2000-planer
EU-habitatområder i Danmark
Fuglebeskyttelsesområder i Danmark

Faxe Kommunes geografi
Universität Bremen

Universitetet i Bremen (tysk: Universität Bremen) er et universitet i den tyske by Bremen i delstaten af samme navn. Institutionen blev grundlagt i 1971.

Det offentlige universitet har over 18.000 studerende og tolv fakulteter.

Universiteter i Tyskland
Etableret i 1971
Rajshahi University

Rajshahi University (Bengali: রাজশাহী বিশ্ববিদ্যালয় Rājshāhi Bish-shobid-daloy) er et offentligt universitet, der er det næststørste i Bangladesh, i Râjshâhî, en by i det nordvestlige Bangladesh. Det blev grundlagt i 1953, det andet universitet, der blev etableret i det daværende østlige Pakistan. Universitetet rangeres som nummer tre på Bangladesh University Rankings i 2017.

Referencer 

Universiteter
Bangladesh
Opholdstilladelse

En opholdstilladelse er en tilladelse udstedt af et lands udlændingemyndigheder, der viser at en person, der ikke er statsborger i det pågældende land, har ret til at opholde sig i landet. Dette kan komme i form af en midlertidig opholdstilladelse, der giver ret til ophold i en tidsbegrænset period der senere kan forlænges, eller en permanent opholdstilladelse, der giver ret til ophold uden tidsbegrænsning. En opholdstilladelse er en form for visum.

For landene i EU og EFTA gælder særlige opholdsregler. Som del af EUs Fire Friheder har borgere i EU- og EFTA-landene ret til at opholde sig i hinandens lande uden restriktioner.

Danmark

Opholdstilladelser i Danmark udstedes af Udlændingestyrelsen under Udlændinge- og Integrationsministeriet. Danmark, som underskriver af Flygtningekonventionen, er forpligtiget til at udstede fremmedpas (en) til flygtninge.

USA
I USA udstedes green cards til folk med permanent opholdstilladelse. Ofre for menneskehandel kan tildeles T-visum hvis de vidner i sagen mod bagmændene for handlen.

Se også
24-års-reglen
Familiesammenføring
Greencard
Tålt ophold
Udlændingeloven

Kilder

Ekstern henvisning 
Eksempel på dansk opholdstilladelsespapir (PDF)

Identitetsdokumenter
Indvandring
Jura
Indvandringspolitik
Copenhagen Cup

Copenhagen Cup er Danmarks størsta og mest prestigefulde internationale travløb for varmblod. Det er et Gruppe 2-løb, det vil sige et løb af næsthøjeste internationelle klasse. Første udgave af Copenhagen Cup kørtes 1928. Frem til og med 1955 hed løbet: "Internationalt Mesterskab". 

Løbets distance har variereret gennem årene, men siden 1978 er løbet altid kørt over 2011 meter. 

Da Robert Bi vandt 10. maj 2015 var vindertiden 1.10,0. Dette var verdensrekord over travsportens middeldistance. Den tidligere rekorden var 1.10,5 sat af Nahar i 2014. Robert Bi's verdensrekord blev af slået Readly Ekspres 2017.

Vindere 

 World Class Trotting: Copenhagen Cup 

Travløb
Etableret i 1928
Travsport i Danmark
Dansk Trav Derby

Dansk Trav Derby er Danmarks største og meste prestigefulde travløb.

Løbet køres sidste søndag i august på Charlottenlund Travbane. Omkring to uger før køres kvalifikationsløbene kaldet Derbyprøver. Der køres også et trøstløb - Derby Consolation - for de heste, der ikke kvalificeres til derbyet, og siden 1981 har der været kørt et Dansk Hoppe Derby - det køres dagen inden derbyet. Den seneste hoppe, der har vundet, Dansk Trav Derby er Duvil - netop i 1981.

Den hollandske kusk N. J. Koster har flest derbysejre som kusk med 10. Af aktive travkuske har Steen Juul tangeret den rekord. Desuden har han en trænersejr, hvor svenske Björn Goop kørte Chock Nock for Steen Juul i 2018.

Oprindelig var Dansk Trav Derby et avlsløb, hvor man skulle finde den stærkeste danskfødte hest blandt de fire-årige travheste. I dag er det begrænset, hvor mange danske heste, der bliver brugt i avlen. Det at løbet kun er for fireårige heste gør, at en hest kun har én chance i livet for at vinde løbet.

Vindere 

I 1898 var distancen 3150 meter. Siden 1899 har den været 3000 meter.

Referencer 

Travløb
Travsport i Danmark
Etableret i 1898
Solveig Lindelof

Solveig Mølle Lindelof (født 2006 i Hvidovre) er en dansk sanger, som vandt det danske X Factor 2021 med 52,7% af stemmerne.

Diskografi 
 "Cranes in the Sky"

Referencer

Eksterne Henvisninger 
 Solveig Lindelof på Instagram
 

Personer fra Hvidovre 
Sangere fra Danmark
Deltagere i X Factor (Danmark)
Tomorr Nationalpark

Tomorr Nationalpark () er en nationalpark i det sydlige Albanien, grundlagt i 1956, der ligger beliggende i de centrale og højere dele af Tomorr-massivet, der siden 2012 spænder over et område på 261,06 km2 og i 2019 udvidet til at omfatte nogle stenbrudsområder. Området ligger hovedsageligt i præfekturet Berat men 1.278 hektar ligger i Elbasan .  Parken blev etableret i 1956 og betragtes som et af de vigtigste beskyttede områder til vedligeholdelse af bjergenes biodiversitet og økosystemer på nationalt niveau. Parken er blevet opført som et vigtigt planteområde af international betydning af Plantlife.

Tomorr er en antiklinal foldning sammensat af kalksten og karst. Bjerget er et af de højeste naturlige punkter i det sydlige Albanien og stiger mellem dalene i floderne Osum og Tomorrica i øst tæt på Berat .

Parken falder inden for Pindus-bjergene blandede skoves terrestriske økoregion i de palearktiske middelhavsskove, skovområder og krat biom . Dens varierede geologi og topografi har resulteret i en unik mangfoldighed af flora og fauna. Tomorri Nationalpark skove består af forskellige arter af løvfældende- og nåletræer og et stort udvalg af blomster. Parkens skove rummer arter som almindelig bøg, slangebarkfyr, tyrkisk hassel, alpetorskemund, gul ensian, høsttidløs, balkanrøn, mistelten, knopurt og mange andre. Talrige arter af store pattedyr såsom ulve, ræve, vildsvin, rådyr, vilde geder, kaniner, kongeørne, ugler og spurvehøge kan findes inde i nationalparken. Små pattedyr inkluderer skovsyvsover og skovmus . 

Fremtrædende træk i nationalparken inkluderer Osum- kløften, Osum- floden og Tomorr- massivet, som også er et helligt sted for både kristne og den shiamuslimske orden Bekatshis.

Kilder og henvisninger 

  

Nationalparker i Albanien
IUCN Kategori II
Albaniens geografi